b'\n_START_ARTICLE_\nSami L\xc3\xa4nsivuori\n_START_PARAGRAPH_\nSami L\xc3\xa4nsivuori (s. 31. maaliskuuta 1963) on suomalainen pikajuoksija._NEWLINE_L\xc3\xa4nsivuori voitti 100 metrin juoksun Suomen mestaruuden vuosina 1991 ja 1992. 1990 ja 1993 h\xc3\xa4n oli hopealla. 200 metrill\xc3\xa4 L\xc3\xa4nsivuori voitti hopeaa vuonna 1993. Hallissa h\xc3\xa4n voitti 60 metrin juoksun SM-kultaa 1992, 1995 ja 1998._NEWLINE_L\xc3\xa4nsivuoren enn\xc3\xa4tys 100 metrill\xc3\xa4 on 10,48 (juostu 1995, my\xc3\xb6t\xc3\xa4tuulessa L\xc3\xa4nsivuori on juossut 10,39) ja 200 metrill\xc3\xa4 21,45. 26. elokuuta 1995 joukkue Harri Kivel\xc3\xa4, Sami L\xc3\xa4nsivuori, Ari Pakarinen ja Janne Haapasalo juoksi 4 x 100 metrin viestiss\xc3\xa4 Helsingiss\xc3\xa4 ajan 39,39, joka on kaikkien aikojen viidenneksi paras suomalaistulos._NEWLINE_Vuonna 2004 L\xc3\xa4nsivuori juoksi MM-hopeaa 60 metrill\xc3\xa4 Saksan Sindelfingeniss\xc3\xa4 veteraanien halli-MM-kisoissa M40-sarjassa. L\xc3\xa4nsivuori on mukana KuPS:n jalkapallojoukkueiden valmennustoiminnassa l\xc3\xa4hinn\xc3\xa4 fysiikkavalmentajana. H\xc3\xa4n on my\xc3\xb6s KuPS:n entinen SM-sarjapelaaja ennen pikajuoksu-uraansa. T\xc3\xa4ll\xc3\xa4 hetkell\xc3\xa4 L\xc3\xa4nsivuori valmentaa pikajuoksija Maria R\xc3\xa4s\xc3\xa4st\xc3\xa4._NEWLINE_L\xc3\xa4nsivuorta valmensivat juoksu-uran aikana seuraavat valmentajat aikaj\xc3\xa4rjestyksess\xc3\xa4: Tapani Turunen, Hannu Puroila ja Martti Koljonen.'